Akken i t-id yesbadu Salhi.M.A: «Yettwellih-d ɣer tallit ideg yedder umaru d yimeɣriyen-is, d aniri acku ur yeqqin ara ɣer uḍris, yeɛna lweqt ideg id-yura umaru adlis-ines akked lweqt i deg yeqqar yimeɣri. Tasleḍt n wakud aniri ad tili ɣef tegnatin ideg i d-yettwaru uḍris; ad d-tili d anadi ɣef talɣiwin n usnulfu d yiberdan n tira n lawan-nni ideg yedder umaru. Ad d-tili diɣen ɣef tegnatin n tɣuri n uḍris (lawan ideg ɣran aḍris). Tignatin-a, sɛant azal d ameqqran imi imi ssifsusent neɣ ttɛkkirent tilin n uḍris. Akken ad tgerrez tarrayt n tesleḍt n wakud aniri, yessefk ad yefreq yiwen gar wakud n umaru d wakud n umeɣri. Sin-a n lesnaf n wakud aniri, zemren ad ɛedlen (ma yella amaru d umeɣri ddren deg yiwet n tallit) 2 akken zemren ad mxallafen » .